เซฟเมาท์
เลือกเป่าเพ่!
21 ส.ค. 2554

เลือกเป่าเพ่!
โดย..สปาย 008
บ่ายแก่ๆ วานนี้ อภิสิทธิ์ เวชชาชีวะ หัวหน้าพรรคประชาธิปัตย์ นำทีมเศรษฐกิจพร้อมพักตร์ ทั้ง กรณ์ จาติกวณิช เกียรติ สิทธีอมร กอร์ปศักดิ์ สภาวสุ อลงกรณ์ พลบุตร แถลงนโยบายเศรษฐกิจของพรรคต่อนักธุรกิจ หอการค้า ทูตานุทูต 
งานนี้อภิสิทธิ์ขึ้นเวทีโชว์เดี่ยวไมโครโฟนแถลงนโยบายด้านเศรษฐกิจของพรรค ในหัวข้อ “เดินหน้าประเทศไทย ขับเคลื่อนเศรษฐกิจสู่อนาคต Moving Thailand Forward” 
ฟ้าใสเก็บตกเป้าหมายสำคัญมาได้ 3 ด้าน คือ เศรษฐกิจเข้มแข็ง ประชาชนเข้มแข็ง ธุรกิจเข้มแข็ง
เศรษฐกิจไทยเข้มแข็งคือ รัฐบาลต้องเข้าไปสนับสนุนธุรกิจหลักๆของประเทศ เช่น เกษตรกรรม การท่องเที่ยว อุตสาหกรรม
อิๆๆ ม่ายว่าครายต่อว่าต่อขาน แต่พ่อมาร์คบอกว่า 2 ปีครึ่งที่บริหารประเทศ เศรษฐกิจกลับมาเข้มแข็งและกลับมาเติบโตได้ จากก่อนหน้านี้เศรษฐกิจไทยจีดีพีติดลบ แต่พอเจอนโยบายเช็คช่วยชาติที่อัดฉีดเม็ดเงินเข้าสู่ตลาดให้เร็วที่สุด กลับประสบความสำเร็จอย่างมาก เศรษฐกิจกลับมาเติบโตได้ดี ว้าวๆๆๆ
ดัชนีตลาดหลักทรัพย์ก็โตได้ต่อเนื่องพิสูจน์ถึงความเข้มแข็ง
“แม้จะมีคนมาเผาตลาดหลักทรัพย์ แต่ก็ไม่สามารถเผาดัชนีตลาดหลักทรัพย์ของประเทศได้” อภิสิทธิ์ ทิ้งวาทะเด็ด ชิ้วชิ้ว
ประชาชนเข้มแข็ง จะเน้นที่การเพิ่มรายได้ประชาชน เพิ่มค่าจ้างขั้นต่ำ 25% ใน 2 ปี อะฮ่า ว่าแต่ว่าบวก ลบ คูณ หารยากจังเลยนิ
จัดโฉนดชุมชนให้กับเกษตรกรมีที่ทำกินเพิ่มขึ้นอีก 2.5 แสนคน
ธุรกิจเข้มแข็งจะดูแลผู้ประกอบการด้วยการลดต้นทุนการผลิต ลดภาษีนำเข้าสินค้าวัตถุดิบและกึ่งสำเร็จรูปและเครื่องจักร ตั้งกองทุนปรับทักษะฝีมือแรงงาน 5,000 ล้านบาท ปรับโครงสร้างภาษีในภาพรวม 
อะฮ่า...จะมีมาตรการจูงใจทำให้ประเทศไทยติดอันดับ 1 ใน 10 ของอุตสาหกรรมยานยนต์ ส่วนภาคการเกษตรจะผลักดันให้ประเทศไทยเป็นเสมือนครัวโลก เกษตรกรจะมีกำไรจากโครงการประกันรายได้ 
งานนี้ทีมงานเขียนกลยุทธ์กันข้ามคืนว่า “เราคือมืออาชีพ” เลือกเป่าเพ่...